22. ΑΠΟΦΑΣΗ ΕΠΙΤΡΟΠΗΣ ΤΡ ΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ ΤΡ ΑΠΕΖΑΣ ΤΗΣ ΕΛΛΑΔΟΣ Αριθ.232 της 2-9 Μαρτ.2000(ΦΕΚ Α΄57) (Συν.56/10-1-2000 θέμα 6) Τροποποίηση της ΠΔ/ΤΕ 2258/.2.11.93, όπως ισχύει, σχετικά με τον καθορισμό πλαισίου λειτουργίας και εποπτείας των συνεταιριστικών τραπεζών. Η Επιτροπή Τραπεζικών και Πιστωτικών θεμάτων, αφού έλαβε υπόψη: α) Τον Νόμ.2076/92 «Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις» και ειδικότερα το άρθρ.18, παρ.1α. β) Τις διατάξεις του Κεφαλ.Α, παρ.3β της ΠΔ/ΤΕ 2258/2.11.93, όπως ισχύουν (τελευταία τροποπ. απόφ. ΕΤΠΘ 36/6/29.6.99), με τις οποίες, μεταξύ άλλων, καθορίζεται ότι για τη χρηματοδότηση από τις συνεταιριστικές τράπεζες των φυσικών προσώπων-μελών εφαρμόζονται οι διατάξεις του Κεφαλ.Δ της  ΠΔ/ΤΕ 1955/91, όπως ισχύουν. γ)Το από 1.12.99 (ΑΠ 21983) αίτημα της ΄Ενωσης Συνεταιριστικών Τραπεζών Ελλάδος σχετικά με την τροποποίηση των παραπάνω διατάξεων και επαναφορά της δυνατότητας χορήγησης δανείων στα μέλη των συνεταιριστικών τραπεζών για την αγορά ειδών διαρκείας και υπηρεσιών χωρίς την προσκόμιση των προβλεπόμενων δικαιολογητικών. δ) Την Πράξη ΣΝΠ 13/16.4.99 «υποχρεωτικές καταθέσεις στην Τράπεζα της Ελλάδος από πιστωτικά ιδρύματα των οποίων η πιστωτική επέκταση υπερβαίνει προβλεπόμενα όρια», όπως ισχύει (τελευταία σχετική Πράξη ΣΝΠ 28/29.12.99). ε) τη σχετική εισήγηση της Διεύθυνσης Νομισματικής Πολιτικής και Τραπεζικών Εργασιών της Τράπεζας της Ελλάδος, αποφάσισε τα ακόλουθα: Τροποποιούνται οι διατάξεις του Κεφαλ.Α παρ.3β της ΠΔ/ΤΕ 2258/2.11.93, όπως ισχύει (σχετ. απόφ. ΕΤΠΘ 36/6/29.6.99, παρ.1 εδάφ.ii ) ως εξής: Καθορίζεται σε δραχμές τρία εκατομμύρια (δραχ.3.000.000) το ανώτατο όριο των, κατά φυσικό πρόσωπο-μέλος, χορηγούμενων δανείων ή πιστώσεων από τις συνεταιριστικές τράπεζες για την κάλυψη λοιπών προσωπικών αναγκών των μελών τους. Σελ. 176,06 Τεύχος 1434 Σελ. 60 Η απόφαση αυτή εφαρμόζεται από την ημερομηνία λήξης της ισχύος των διατάξεων της Πράξης ΣΝΠ 13/16.4.99, όπως τροποποιήθηκε μεταγενέστερα (τελευταία σχετική Πράξη ΣΝΠ 28/29.12.99). Οι λοιπές διατάξεις της ΠΔ/ΤΕ 2258/2.11.93, όπως ισχύουν, παραμένουν αμετάβλητες. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. .500. 14.Γ .α.22 Συνεταιρισμοί 